Определение на Общия съд от 25 март 2025 г. — Avitabile и др./Парламент
(Дела T-751/22, T-752/22 и T-761/22)1
(Институционално право — Единен статут на членовете на Европейския парламент — Членове на Европейския парламент, избрани в италиански избирателни райони — Приемане на решение № 150/2022 от Ufficio di Presidenza della Camera dei deputati (Председателско бюро на Камарата на депутатите, Италия) относно пенсиите — Промяна на размера на пенсиите на италианските национални депутати — Съответно изменение от страна на Европейския парламент на размера на пенсиите на някои избрани в Италия бивши членове на Европейския парламент — Компетентност на автора на акта — Задължение за мотивиране — Придобити права — Правна сигурност — Оправдани правни очаквания — Право на собственост — Пропорционалност — Равно третиране — Частична явна недопустимост — Частична явна липсва на компетентност — Жалба, която отчасти е явно лишена от всякакво правно основание)
Език на производството: италиански
Страни
Жалбоподател по дело T-751/22: Rosa Maria Avitabile, в качеството на наследник на Antonio Mazzone (Неапол, Италия) (представител: M. Paniz, адвокат)
Жалбоподател по дело T-752/22: Domenico Ceravolo (Новента Падована, Италия) (представител: M. Paniz, адвокат)
Жалбоподател по дело T-761/22 : Gabriele Sboarina (Верона, Италия) (представител: M. Paniz, адвокат)
Ответник: Европейски парламент (представители: S. Seyr и S. Alves)
Предмет
С жалбите си, подадени на основание на член 263 ДФЕС, жалбоподателите искат отмяната на решенията от 21 септември 2022 г. на началника на отдел „Възнаграждения и социалноосигурителни права на членовете на ЕП“ в генерална дирекция (ГД) „Финанси“ на Европейския парламент относно адаптирането на пенсиите им или на пенсията на г-н Mazzone след приемането на решение № 150/2022 от 3 март 2022 г. на Ufficio di Presidenza della Camera dei deputati (Председателско бюро на Камарата на депутатите, Италия).
Диспозитив
Съединява дела T-751/22, T-752/22 и T-761/22 за целите на постановяване на определението.
Отхвърля жалбите, отчасти тъй като явно не са от компетентността на Общия съд, отчасти като явно недопустими и отчасти като явно лишени от всякакво правно основание.
Осъжда г-жа Rosa Maria Avitabile и г-н Domenico Ceravolo и г-н Gabriele Sboarina да заплатят съдебните разноски.
____________
1 ОВ C 35, 30.1.2023 г.